# Aerobni organizam

Aerobne i anaerobne bakterije se mogu identifikovati uzgojom u epruvetama sa tioglikolatnim medijumom:
 1: Obligatnim aerobima je neophodan kiseonik, jer oni ne mogu anaerobno da vrše fermenticiju ili dišu. Oni se sakupljaju na vrhu eprivete.
 2: Oligatne anaerobe kiseonik truje, tako da se oni sakupljaju na dnu epruvete, gde je koncentracija kiseonika najniža.
 3: Fakultativni anaerobi mogu da rastu sa i bez kiseonika, zato što oni mogu da metabolički oslobađaju energiju aerobnim i anaerobnim putem. Oni se uglavnom sakupljaju na vrhu epruvete, jer aerobna respiracija generiše više ATP-a nego bilo fermentacija ili anaerobna respiracija.
 4: Mikroaerofilima je potreban kiseonik, jer oni ne mogu da fermentišu ili dišu anaerobno. Međutim, visoke koncentracije kiseonika su otrovne za njih. Oni se sakupljaju u gornjem delu eprovete.
 5: Aerotolerantnim organizmima nije neophodan kiseonik, jer oni vrše anaerobno metaboličko oslobađanje energije. Za razliku od obligatnih anaeroba, za njih kiseonik nije otrovan. Oni su ravnomerno rašireni u epriveti.
**Aerobni organizam** ili **aerob** je organizam koji može preživjeti i rasti u okruženju bogatom kisikom. Sposobnost aerobnog disanja može donijeti korist aerobnom organizmu, jer aerobna respiracija daje više energije od anaerobne. Proizvodnja energije u ćeliji uključuje sintezu ATP-a pomoću enzima koji se zove ATP sintaza. Kod aerobne respiracije, ATP sintaza je povezana s lancem transporta elektrona u kojem kisik djeluje kao terminalni akceptor elektrona. U julu 2020. godine, morski biolozi su izvijestili da su aerobni mikroorganizmi (uglavnom), u "kvazi-suspendiranoj animaciji", pronađeni u organski siromašnim sedimentima, starim do 101,5 miliona godina, 250 stopa ispod morskog dna u Južnopacifičkom vrtlogu ("najmrtvija tačka u okeanu"), i da bi mogli biti najdugovječniji oblici života ikada pronađeni.

## Tipovi

* Obligatnim aerobima treba kisik za rast. U procesu poznatom kao ćelijsko disanje, ti organizmi koriste kisik za oksidaciju supstrata (na primjer šećera i masti) i stvaranje energije.
* Fakultativni anaerobi koriste kisik ako je dostupan, ali imaju i anaerobne metode proizvodnje energije.
* Mikroaerofilima je kisik neophodan za proizvodnju energije, ali im štete atmosferske koncentracije kisika (21% O2).
* Aerotolerantni anaerobi ne koriste kisik, ali im on ne šteti.

Kada je organizam u stanju preživjeti i u okruženju s kisikom i u anaerobnom okruženju, korištenje Pasteurovog efekta može razlikovati fakultativne anaerobe od aerotolerantnih organizama. Ako organizam koristi fermentaciju u anaerobnom okruženju, dodavanje kisika će uzrokovati da fakultativni anaerobi obustave fermentaciju i počnu koristiti kisik za respiraciju. Aerotolerantni organizmi moraju nastaviti fermentaciju u prisustvu kisika. Fakultativni organizmi rastu i u medijima bogatim kisikom i u medijima bez kisika.

## Aerobna respiracija

Aerobni organizmi koriste proces koji se naziva aerobna respiracija kako bi stvorili ATP iz ADP-a i fosfata. Glukoza (monosaharid) se oksidira kako bi napajala lanac transporta elektrona:

Ova jednačina je sažetak onoga što se događa u tri serije biohemijskih reakcija: glikoliza, Krebsov ciklus (također poznat kao ciklus ciklus limunske kiseline) i oksidativna fosforilacija.

C6H12O6 + 6 O2 + 38 ADP + 38 fosfata → 6 CO2 + 44 H2O + 38 ATP
U oksidativnoj fosforilaciji, ATP se sintetizira iz ADP-a i fosfata pomoću ATP sintaze. ATP sintazu pokreće proton-motorna sila stvorena korištenjem energije generisane iz lanca transporta elektrona. Vodikov ion (H+) ima pozitivan naboj i ako je odvojen ćelijskom membranom, stvara razliku u naboju između unutrašnjosti i vanjske strane membrane. Oksidativna fosforilacija se događa u mitohondrijama eukariota.

Za aerobno disanje neophodan je O2 jer djeluje kao terminalni akceptor elektrona u lancu transporta elektrona prokariota. Molekularni kisik se u tom procesu reducira u vodu.

## Povezano

* Aerobna digestija
* Aerobni vaginitis
* Anaerobna digestija
* Anaerobni organizam
* Fermentacija
* Oksigenacija (okoliš)

## Reference